
Inspiration til ansøgning 
Kirkefortællinger
	
Vi ønsker at styrke vores formidling, give vores besøgende en ekstra oplevelse og gøre dem klogere på vores lokale kirkes fantastiske historier. De besøgende kan scanne en QR-kode med mobiltelefonen og få en filmfortælling på tre sprog i eller udenfor kirken! 

Vores stærke lokale kulturhistoriske fortællinger fra kirken kan formidle, hvem vi er som danskere, og hvilken historie vi er bygget af. 

Formål
Formålet er at skabe yderligere interesse for den lokale kirke ved at folde de ufortalte historier ud, som - via de lokale indgangsvinkler - fortæller Danmarkshistorie.

Målgruppe
Projektet er både til de lokale og turisterne, der kommer på besøg i vores kirke udenfor gudstjenesterne. Filmene henvender sig bredt til alle aldre og kan bidrage positivt til deres oplevelse i kirken og endda tiltrække nye besøgende.

Baggrund
Både vores kirke og mange andre danske kirker indeholder interessante historier, som kun få kender til. De besøgende kigger på inventaret og arkitekturen, men kender sjældent fortællingerne bag, da de ikke er formidlet i kirkerummet. Mange af historierne om arkitektur, inventar og personer kan gøre kirkerummet endnu mere interessant for de besøgende. Oveni kan man tilføre historierne endnu et lag ved at sætte dem i relation til enten Danmarkshistorien, kirkehistorien eller kunsthistorien. 
Med Kirkefortællinger-konceptet er det en fordel, at de besøgende ikke skal vente på en guidet tur, men kan få historierne direkte, når det passer dem. 

Danmarks Kirkelige Mediecenter, DKM, der er et non-profit kommunikationshus, udbyder nu formidlingsprojektet Kirkefortællinger. Det er oplagt, at vores kirke bruger den mulighed. 

Indhold
Scan en kode og få en filmfortælling på et sprog, du forstår. Det er konceptet. Kirken bliver en del af et samlet koncept, der matcher kirkerummet, og som alle kirker kan deltage i. 

I vores kirke har vi flere gode historier, der er oplagte at få fortalt til alle. Der er f.eks. historien om ….. (giv på max fem linjer antydningen af fire-fem eksempler på gode historier).

Den endelige udvælgelse af historierne sker i samarbejde med DKM, der producerer filmene og står for alt det tekniske og praktiske omkring produktionen. Der opstilles tre QR-koder i eller udenfor kirken med tre af kirkens bedste historier omsat til film, som de besøgende kan se på deres mobiltelefoner.

Kirkefortællinger består af:

· Informationsskilt med plantegning og titler på de tre film 
(magnet- eller kartonskilt, der hænges op på eksisterende tavle)

· Tre QR-koder på flytbare standere (1m høj, inde) og kirkespyd (25cm høj, ude) Begge i sort rundjern m. laminatskilte (A5 og A6)

· Tre film (to-tre min., tre sprog, professionelt producerede med bl.a. voice over, dronebilleder hvis tilladelse mulig og brug af AI til sprogversionerne)

Se evt. eksempel på filmproduktionen fra Sct. Clements Kirkes hjemmeside, hvor de valgte en lokal fortællerstemme fra Rømø her.

Model af stander i sort rundjern                                   Traditionelt kirkegårdsspyd uden skruer       


De tre QR-koder sidder på flytbare, ikke-nagelfaste skilte og kræver ikke særlig godkendelse fra stiftet. De besøgende lytter i deres egne head sets og ser på deres egne telefoner, eller de kan se filmene på deres computer, før eller efter deres besøg i kirken.

Kirkefortællinger har en genkendelig grafisk identitet, så de besøgende let kan lokalisere og benytte fortællingerne i vores kirke. Hvis de besøgende kommer i flere forskellige kirker, der også har Kirkefortællinger, så møder de et allerede genkendeligt koncept, men med andre spændende historier. 
Alle historierne vil ligge på en YouTubekanal, så de også let kan ses på kirkens hjemmeside og deles på sociale medier – på den måde giver projektet også relevant indhold til vores kirkes digitale platforme. 

Tidsplan
Når finansieringen er på plads, så går der max. seks måneder før, formidlingen er på plads i kirken.

Finansiering
Kirkefortællinger er et koncept, der udbydes af Danmarks Kirkelige Mediecenter, DKM. Vi ønsker at vores kirke får mulighed for at styrke vores formidling ved at få Kirkefortællinger til vores kirke.

Den samlede pris for Kirkefortællinger er 129.000 kr. inkl. moms.
Vores kirkes egenfinansiering er: XX.XXX kr.
Vi ansøger derfor om XX.XXX kr.


I håb om, at I kan imødekomme vores ansøgning om at styrke de lokale fortællinger

Venlig hilsen 

